Panda

Panda Gedhe (Hanzi: 貓熊;; pinyin: mao xiong), Ailuropoda melanoleuca ("Kaki-kucing ireng-putih") utawi ingkang limrahipun dipunwastani Panda. Panda punika salah setunggaling mamalia ingkang limrahipun dipungolongaken wonten ing famili bruwang Ursidae, ingkang dados kéwan asli Tiongkok tengah. Panda Gedhé manggèn wonten laladan pagunungan, kados ta Sichuan saha Tibet.panda.org(dipunundhuh tangga 23 September 2011) Ing sepalih abad ke-20 ingkang kapungkur, panda dados lambang nagara Tiongkok. Sapunika gambar panda ugi dipuncithak dados gambar wonten ing dhuwit emas nagara punika.

Panda miturut nama Tiongkokipun punika gadhah teges "kucing-bruwang," saha saged ugi dipunwaos bruwang kucing tanpa ngewahi teges. Wonten ing laladan Barat, nama panda punika amargi panda mirib kaliyan Panda abang, ingkang kala rumiyin misuwur kanthi nama Beruang Belang (Ailuropus melanoleucus).

Sanajan miturut taksonomi Panda punika kagolongaken dados kéwan karnivora nanging panda mangan kados kéwan hèrbivor. Ingkang dados pakananipun panda inggih punika tandur-tuwuhan kaya ta pring. Panda ugi saged dipunwastani kéwan omnivora (saged dipunwastani Karnivora, Omnivora, Hèrbivor), amargi panda ugi mangan endhog lan gegremet. Kekalihipun punika ngandhut protéin kang diperlokaken panda. Kuping panda obah-obah nalika panda nembe nedha.
Panda punika kalebet kéwan ingkang kaancam cures.dunia.vivanews.com (dipunundhuh tanggal 23 September 2011) Panda punika gadhah libido ingkang sakedhik saéngga radi kirang anggénipun reprodhuksi.

 Cathetan suku 

Kategori:Mamalia Républik Rakyat Cina
Kategori:Megafauna Eurasia